El Museu Valencià de la Festa presenta un catàleg i una desfilada de la història dels mitjans audiovisuals
10 de abril de 2018

El proper dissabte 14 d'abril es presentarà al Museu Valencià de la Festa la primera publicació d’història d’indumentària partint del fons Insa-Carmen Ferrés i les donacions i cessions de particulars que es conserven a les seues instal·lacions, ''Enfilar l'agulla: Indumentària i història a Occident''.

En aquesta publicació, fruit d'un projecte en el qual s'han involucrat de forma desinteressada joves graduats en Història de l'Art, Restauració i Conservació, Belles Arts, Disseny Gràfic i Traducció i Interpretació es podrà realitzar un viatge per la història d'Occident des de l'Edat Mitjana als anys 50 del segle passat, prenent com a fil conductor la indumentària, mitjà per fer una lectura social, històrica, política i cultural del passat, tot acompanyat de les imatges i l’inventari de les peces seleccionades, i un conjunt de fotografies de recreació historia baix la direcció artística del comissari i del fotògraf col·laborador, Jose Juan Talamantes Sanchis.

Junt amb la presentació del catàleg, i com a medi per descobrir la important tasca de les roberies i les sastreries al món dels mitjans audiovisuals, es durà a terme una desfilada/recreació històrica en la qual hem estat treballant en col·laboració amb l’Ajuntament d’Algemesí i l’Agència de Desenvolupament Local amb un grup de modistes dirigides pel comissari del fons Guillem Alventosa Talamantes, per descobrir amb peces originals i reconstruccions com al món dels mitjans audiovisuals espanyols (cinema i televisió), nascut a la darreria del segle XIX, la moda va jugar un paper essencial i sobretot esdeveniments històrics a Occident alliberació de la dona i la silueta dels anys 20, la construcció de l'star-system i l'època daurada de Hollywood als 30-40, l'aperturisme del règim franquista als 50-60...

Amb la desfilada ''Sessió Contínua: Indumentària als mitjans audiovisuals d'Espanya'', podrem rememorar actors, actrius, cantants populars i folklòriques com Margarida Xirgú, Catalina Bárcena, Concha Piquer, ''La Romerito'', Imperio Argentina, Florián Rey, Amparo Rivelles, Alfredo Mayo, Sara Montiel, Lucia Bosé... I moltes més personalitats com presentadors, cantants, directors de cinema i productors per poder comprendre la importància de la indústria cinematogràfica i televisiva espanyola, tant com dels tallers de producció tèxtil que giraven al voltant aquesta fàbrica de somnis i els seus gèneres, relacionant-ho amb sastreries i roberies espanyoles que han deixat xicoteta i gran empremta com Cornejo, Insa o Peris

Per poder dur a terme aquest projecte es compta amb la col·laboració essencial i desinteressada de perruqueres i salons de bellesa d’Algemesí com són Moños imagen y estilismo, Ana Silvestre perruqueria, Vintage saló de bellesa, Fina Vargas perruqueria, Toima salón de belleza, Silvy estilista, Rosa Colomer perruqueria, Tacte Manaia salón de belleza, Perruqueria Debora Campos, Rosita Llopis, i d’estudiants d’art dramàtic, i aficionats al món del maquillatge com són Alba Cebolla, Raquel Arce, Patricia Pardo, Ana Vila, Pau Aleixandre o Silvia Marco.